CELEX: C2006/224/08
Language: el
Date: 2006-09-16 00:00:00
Title: Υπόθεση C-339/04: Απόφαση του Δικαστηρίου (τρίτο τμήμα) της 18ης Ιουλίου 2006 (αίτηση του Consiglio di Stato — Ιταλία — για την έκδοση προδικαστικής αποφάσεως) — Nuova società di telecomunicazioni SpA κατά Ministero delle Comunicazioni και ENI SpA (Τηλεπικοινωνιακές υπηρεσίες — Οδηγία 97/13/ΕΚ — Τέλη και επιβαρύνσεις για τη χορήγηση ειδικών αδειών)

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/5
            
         Απόφαση του Δικαστηρίου (τρίτο τμήμα) της 18ης Ιουλίου 2006 (αίτηση του Consiglio di Stato — Ιταλία — για την έκδοση προδικαστικής αποφάσεως) — Nuova società di telecomunicazioni SpA κατά Ministero delle Comunicazioni και ENI SpA
   (Υπόθεση C-339/04) (1)
   
   (Τηλεπικοινωνιακές υπηρεσίες - Οδηγία 97/13/ΕΚ - Τέλη και επιβαρύνσεις για τη χορήγηση ειδικών αδειών)
   (2006/C 224/08)
   Γλώσσα διαδικασίας: η ιταλική
   Αιτούν δικαστήριο
   Consiglio di Stato
   Διάδικοι στην υπόθεση της κύριας δίκης
   Nuova società di telecomunicazioni SpA
   κατά
   Ministero delle Comunicazioni και ENI SpA
   Αντικείμενο της υποθέσεως
   Αίτηση για την έκδοση προδικαστικής αποφάσεως — Consiglio di Stato — Ερμηνεία των άρθρων 6 και 11 της οδηγίας 97/13/ΕΚ του Ευρωπαϊκού Κοινοβουλίου και του Συμβουλίου, της 10ης Απριλίου 1997, σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών (ΕΕ L 117, σ. 15) — Συμβατό της εθνικής ρυθμίσεως που υποχρεώνει τις εταιρίες που παρέχουν δημόσια υπηρεσία και έχουν δημιουργήσει τηλεπικοινωνιακά δίκτυα να ιδρύουν αυτοτελείς εταιρίες για την άσκηση οποιασδήποτε δραστηριότητας στον τομέα των τηλεπικοινωνιών
   Διατακτικό της αποφάσεως
   Το άρθρο 11 της οδηγίας 97/13/ΕΚ του Ευρωπαϊκού Κοινοβουλίου και του Συμβουλίου, της 10ης Απριλίου 1997, σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών, αποκλείει εθνική κανονιστική ρύθμιση, όπως αυτή για την οποία πρόκειται στην κύρια δίκη, η οποία επιβάλλει στον κάτοχο ειδικής άδειας για την παροχή δημόσιου δικτύου τηλεπικοινωνιών, για την οποία έχει καταβάλει την προβλεπόμενη από το εν λόγω άρθρο εισφορά, να καταβάλει πρόσθετη εισφορά για την ιδιωτική χρήση αυτού του δικτύου υπολογιζόμενη βάσει κριτηρίων τα οποία δεν αντιστοιχούν στα κριτήρια που προβλέπει το ως άνω άρθρο.
   
      (1)  ΕΕ C 251 της 9.10.2004.